**Likumprojekta**

**„Grozījumi Valsts un pašvaldību institūciju amatpersonu un darbinieku atlīdzības likumā” sākotnējās ietekmes novērtējuma ziņojums (anotācija)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | | | | | |
| 1. | Pamatojums | Likumprojekts izstrādāts atbilstoši:  1. Ministru kabineta 2014.gada 12.novembra sēdē nolemtajam (protokols Nr.62 2.§), kas paredz minimālās mēneša darba algas paaugstināšanu ar 2015.gada 1.janvāri no 320 uz 360 *euro*.  2. Saeimā 2014.gada 23.oktobrī pieņemtajiem grozījumiem Darba likumā, lai nodrošinātu normu harmonizāciju.  3. Valsts kancelejas izstrādātajiem grozījumiem Ministru kabineta 2010.gada 30.novembra noteikumos Nr.1075 „Valsts un pašvaldību amatu katalogs” (turpmāk – amatu katalogs), kas papildina amatu kataloga amatu saimes ar jauniem līmeņiem, kā arī precizē amatu saimju līmeņu raksturojumus un paraugaprakstus. | | | | | | | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā, ka Ministru kabinetā tika pieņemts lēmums paaugstināt minimālo mēneša darba algu ar 2015.gada 1.janvāri, kā arī lēmums par no valsts budžeta finansēto institūciju mēnešalgu skalu zemāko robežu korekciju, nepieciešams veikt grozījumus atlīdzības likuma 3.pielikumā. Likumprojekts paredz precizēt atlīdzības likuma 3.pielikumā noteikto 1-4.mēnešalgu grupai atbilstošās maksimālās mēnešalgas, sabalansējot tās līdz ar minimālas darba algas pieaugumu.  Saeimā 2014.gada 23.oktobrī tika pieņemti grozījumi Darba likumā, kas precizē vidējās izpeļņas aprēķinu gadījumos, kad pēdējo sešu vai vairāk mēnešu laikā amatpersona (darbinieks) nav pildījusi amata (dienesta, darba) pienākumus, vai ir bijusi nodarbināta institūcijā mazāk par sešiem mēnešiem pēc vismaz 12 mēnešu ilgas attaisnotas prombūtnes. Likumprojekts paredz, ka šādās situācijās vidējā izpeļņa tiks aprēķināta no darba samaksas par to periodu, kurā darbinieks ir strādājis. Tādējādi novēršot situāciju, kad amatpersonai (darbiniekam), kura atgriezusies no ilgstošas prombūtnes, kuras laikā tai nav aprēķināta darba samaksa, mēneša vidējā izpeļņa tika pielīdzināta spēkā esošajai minimālajai mēneša darba algai.  Likumprojekts precizē regulējumu, kas attiecas uz obligāti piešķiramo atvaļinājumu bez darba samaksas saglabāšanas, saskaņojot to ar Darba likumā noteikto – no 2015.gada 1.janvāra jaunas normas - atvaļinājuma bez darba samaksas saglabāšanas piešķiršanu darbiniekam, kurš kā audžuģimene vai aizbildnis aprūpē bērnu, un darbiniekam, kurš atbilstoši bāriņtiesas lēmumam faktiski kopj un audzina citas personas bērnu, kā arī šāda atvaļinājuma piešķiršanu darbiniekam, kurš pilda dienestu Latvijas Republikas Zemessardzē, ja par to ir saņemta informācija no Zemessardzes vienības komandiera.  Valsts kanceleja ir izstrādājusi grozījumus Ministru kabineta 2010.gada 30.novembra noteikumos Nr.1075 „Valsts un pašvaldību amatu katalogs” (turpmāk – amatu katalogs), papildinot amatu kataloga amatu saimes ar jauniem līmeņiem, kā arī precizējot amatu saimju līmeņu raksturojumus un paraugaprakstus. 2013. gadā Eiropas Sociālā fonda projekta "Atbalsts strukturālo reformu ieviešanai valsts pārvaldē" (identifikācijas Nr. 1DP/ 1.5.1.1.1./ 10/ IPIA/ CFLA/ 004/ 002) ietvaros SIA "Ernst & Young Baltic" veica pētījumu "Amatu kataloga pilnveidošana un amatu klasificēšanas kļūdu novēršana", kura gaitā tika izvērtēta amatu klasifikācija un sagatavoti ieteikumi amatu kataloga pilnveidošanai. Ņemot vērā, ka daļai amatu ir nākušas klāt jaunas funkcijas, mainījusies amata pienākumu veicēja atbildība, amatam nepieciešamās kompetences u.c. kritēriji, tad attiecīgi ir veikta šo amatu novērtēšana un atbilstošas mēnešalgu grupas noteikšana. Līdz ar to ir nepieciešams veikt grozījumus atlīdzības likuma 2.pielikumā pārskatot attiecīgajām amata saimēm atbilstošās maksimālās mēnešalgu grupas:  24. “Komunikācija un sabiedriskās attiecības” - 12.algu grupu;  28.3. “Noziedzības novēršana un apkarošana Noziedzīgi iegūtu līdzekļu legalizācijas novēršana -12.algu grupu;  36. Politikas plānošana - 15.algu grupu;  7. “Diplomātiskā un konsulārā darbība” -15. mēnešalgu grupu;  16. "Iestāžu drošība" saimes III līmenim - 12.mēnešalgu grupu;  19.5. "Sistēmu administrēšana un uzturēšana" apakšsaimes IVB līmenim - 13.mēnešalgu grupu;  38. „Sekretariāta funkcijas” saimes IV līmenim - 8.mēnešalgu grupu;  53.1. "Tiesu darbinieki" apakšsaimes VD līmenim -14.mēnešalgu grupu.  Ņemot vērā, ka likuma pārejas noteikumu 8.15 punkta redakcija attiecas gan uz 2014.gadu, gan uz 2015.gadu, tad likumprojekts paredz tehnisku precizējumu pārejas noteikumu 8.15 punkta 5.apakšpunktā aizstājot atsauci uz 2014.gada pirmo deviņu mēnešu institūcijas darbības izpildes rādītājiem ar atsauci uz 2014. vai 2015.gada pirmo deviņu mēnešu institūcijas darbības izpildes rādītājiem. | | | | | | | |
| 3. | Projekta izstrādē iesaistītās institūcijas | Valsts kanceleja. | | | | | | | |
| 4. | Cita informācija | Tā kā likumprojektā ietvertie jautājumi skar 2015.gada budžetu, likumprojekts virzāms likumprojekta „Par valsts budžetu 2015.gadam” paketē. | | | | | | | |
|  | | | | | | | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | | | | Valsts un pašvaldību institūciju amatpersonas un darbinieki. | | | |
| 2. | Tiesiskā regulējuma ietekme uz tautsaimniecību un administratīvo slogu | | | | | Projekts šo jomu neskar. | | | |
| 3. | Administratīvo izmaksu monetārs novērtējums | | | | | Projekts šo jomu neskar. | | | |
| 4. | Cita informācija | | | | | Nav. | | | |
|  | | | | | | | | | |
| III. Tiesību akta projekta ietekme uz valsts budžetu un pašvaldību budžetiem | | | | | | | | | |
| **Rādītāji** | | | | **2014. gads** | | | Turpmākie trīs gadi ( euro) | | |
| **2015** | **2016** | **2017** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | | Izmaiņas, salīdzinot ar kārtējo (2014) gadu | Izmaiņas, salīdzinot ar kārtējo (2014) gadu | Izmaiņas, salīdzinot ar kārtējo (2014) gadu |
| 1 | | | | 2 | 3 | | 4 | 5 | 6 |
| 1. Budžeta ieņēmumi: | | | | 0 | 0 | | **21 769 061** | **21 769 061** | **21 769 061** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | | | 0 | 0 | | 4 070 200 | 4 070 200 | 4 070 200 |
| 1.2. valsts speciālais budžets | | | |  |  | | 11 394 061 | 11 394 061 | 11 394 061 |
| 1.3. pašvaldību budžets | | | |  |  | | 6 304 800 | 6 304 800 | 6 304 800 |
| 2. Budžeta izdevumi: | | | | 0 | 0 | | **16 064 997** | **16 064 997** | **16 064 997** |
| 2.1. valsts pamatbudžets | | | | 0 | 0 | | 16 064 997 | 16 064 997 | 16 064 997 |
| 2.2. valsts speciālais budžets | | | |  |  | |  |  |  |
| 2.3. pašvaldību budžets | | | |  |  | |  |  |  |
| 3. Finansiālā ietekme: | | | | 0 | 0 | | **5 704 064** | **5 704 064** | **5 704 064** |
| 3.1. valsts pamatbudžets | | | | 0 | 0 | | -11 994 797 | -11 994 797 | -11 994 797 |
| 3.2. speciālais budžets | | | |  |  | | 11 394 061 | 11 394 061 | 11 394 061 |
| 3.3. pašvaldību budžets | | | |  |  | | 6 304 800 | 6 304 800 | 6 304 800 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | | | X | Projekts šo jomu neskar | | Projekts šo jomu neskar | Projekts šo jomu neskar | Projekts šo jomu neskar |
| 5. Precizēta finansiālā ietekme: | | | | X | Projekts šo jomu neskar | | Projekts šo jomu neskar | Projekts šo jomu neskar | Projekts šo jomu neskar |
| 5.1. valsts pamatbudžets | | | | Projekts šo jomu neskar | | Projekts šo jomu neskar | Projekts šo jomu neskar | Projekts šo jomu neskar |
| 5.2. speciālais budžets | | | | Projekts šo jomu neskar | | Projekts šo jomu neskar | Projekts šo jomu neskar | Projekts šo jomu neskar |
| 5.3. pašvaldību budžets | | | | Projekts šo jomu neskar | | Projekts šo jomu neskar | Projekts šo jomu neskar | Projekts šo jomu neskar |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | | | | | | | | |
| 6.1. detalizēts ieņēmumu aprēķins | | |  | | | | | | |
| 6.2. detalizēts izdevumu aprēķins | | |  | | | | | | |
| 7. Cita informācija | | | Papildu nepieciešamais finansējums minimālās mēneša darba algas paaugstināšanai no 320 līdz 360 euro ar 2015.gada 1.janvāri, 16 milj euro atbalstīts un iekļauts likumprojektā „Par valsts budžetu 2015.gadam” Ministru kabineta 2014.gada 12.novembra sēdē (protokols Nr.62 2.§).  Likumprojektā ietvertie citi grozījumi nodrošināmi esošā atlīdzības fonda ietvaros. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Likumprojekts ir skatāms likumprojekta „Par valsts budžetu 2015.gadam” paketes ietvaros. |
| 2. | Atbildīgā institūcija |  |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība projekta izstrādē nebija nepieciešama, jo likumprojektā ietvertais regulējums tieši neskar sabiedrību. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošinās valsts un pašvaldību institūcijas normatīvajos aktos noteiktajā kārtībā. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministrs J.Reirs

26.11.2014 10:46

1 237

I.Artemjeva

tālr.: 67095599, fakss: 67095541,

e-pasta adrese: Ineta.Artemjeva@fm.gov.lv